**לסביות, הומואים, טרנסג'נדרים וביסקסואלים (להט"ב) בהונגריה** מתמודדים עם אתגרים משפטיים וחברתיים שתושבים הטרוסקסואלים וסיסג'נדרים אינם חווים. פעילות הומוסקסואלית של גברים ונשים חוקית במדינה מאז 1961, אם כי משקי בית בראשות זוגות חד מיניים אינם זכאים לאותן הכרות משפטיות העומדות לרשות זוגות נשואים הטרוסקסואלים.

שותפות רשומה לזוגות חד מיניים הוכשרה בשנת 2009, אך נישואים חד מיניים נותרו אסורים בעוד מאז 2021 ישנה מגבלה בחוקת המדינה המכירה בנישואים כאיחוד הטרוסקסואלים בלבד. ממשלת הונגריה השמרנית בראשותו של ויקטור אורבן ממפלגת הימין השמרנית פידס העבירה חקיקה המגבילה את זכויות האזרח של חברי קהילת הלהט"ב ההונגרית הכוללת בין היתר הפסקת ההכרה המשפטית בטרנסג'נדרים.

ביוני 2021 העבירה ממשלת אורבן חוק אנטי-להט"ב לאיסור על "תעמולה הומוסקסואלית או שינוי מגדר" בדומה לחוק נגד תעמולה הומוסקסואלית אשר הועבר ברוסיה ביוני 2013. החוק נכנס לתוקף ב-1 ביולי 2021. ביציאתו, הוביל לגינויים בינלאומיים בהם על ידי 17 מדינות האיחוד האירופי, לצד החלתה של הנציבות האירופית בצעדים משפטיים נגד הונגריה ופולין תחת ממשלתו של אנדז'יי דודה ומפלגת חוק וצדק בגין הפרות יסוד של חברי קהילת הלהט"ב בשטחן. דו"ח של "RTL Hungary" המבוסס על נתונים שסיפק ארגון הלהט"ב ההונגרי "Háttér Társaság", הצהיר כי נרשמה עלייה בהתקפות שהונעו על ידי הומופוביה נגד חברי הקהילה לאחר הצגת החוק. הדו"ח הוסיף כי התוקפנות המילולית היא השכיחה ביותר, כאשר מספר עימותים הסלימו לאלימות פיזית ופגיעה ברכוש.

מעמד בחוק
---------

חוק העונשין ההונגרי הראשון מאת קארולי צ'מגי (1878) העניש הומוסקסואליות בין גברים עם מאסר של עד שנה. פעילות הומוסקסואלית מעל גיל 20 הועברה אי-הפללה ב-1961, ולאחר מכן מעל גיל 18 ב-1978 על פי חוק העונשין החדש. גיל ההסכמה, מוגדר כיום באופן שווה לזוגות הומוסקסואלים והטרוסקסואלים ל-14 שנים, מאז החלטת בית המשפט לחוקה משנת 2002.

הכרה במערכות יחסים חד מיניות
----------------------------

מגורים משותפים לא רשומים מוכרים משנת 1996. החוק חל על כל זוג שחיים יחד בקשר כלכלי ומיני (נישואים משותפים), לרבות זוגות חד מיניים בעוד אין צורך ברישום רשמי. החוק נותן מספר זכויות והטבות מוגדרות לשני אנשים החיים יחד. חיים משותפים לא רשומים מוגדרים בחוק האזרחי כ-"כאשר שני אנשים חיים יחד מחוץ לנישואין בקהילה רגשית וכלכלית באותו משק בית, ובלבד שאף אחד מהם אינו עוסק בנישואין או בשותפות עם אדם אחר, וכן שהם לא קשורים בקו ישיר, והם לא אחים". ירושה אפשרית על פי החוק רק בצוואה, וקצבת אלמנות זמינה רק לזוגות שחיים יחד למעלה מ-10 שנים.

ב-17 בדצמבר 2007, הפרלמנט אימץ הצעת חוק להכרה בשותפות רשומה שהוגשה על ידי המפלגה הסוציאליסטית ההונגרית-ברית ממשלת הדמוקרטים החופשיים. הצעת החוק נמצאה כבלתי חוקתית על ידי בית המשפט לחוקה מכיוון שהיא "שכפלה את מוסד הנישואים לזוגות חד מיניים". בפברואר 2009 אישר הפרלמנט גרסה מתוקנת של הצעת החוק. מאז 1 ביולי 2009, זוגות חד מיניים יכולים להיכנס להכרת שותפויות רשומות בעוד החוק מעניק לשותפים רשומים את אותן זכויות כמו לבני זוג נשואים למעט אימוץ, טיפולי פוריות או לקיחת שם משפחה.

ב-1 בינואר 2012, נכנסה לתוקף חוקה חדשה, שחוקק הפרלמנט ב-2011, המגבילה הכרה בנישואים לזוגות הטרוסקסואלים בלבד לצד אי הכלתה הגנה מפני אפליה על רקע נטייה מינית. עם זאת, אפליה על רקע נטייה מינית נותרה אסורה באמצעות פרשנות של הוראת אי האפליה הכללית בחוקה, וכן על פי חוק שוויון היחס.

הורות ואימוץ
------------

אימוץ על ידי יחידים אינו חוקי ללא קשר לנטייה מינית או מעמד זוגיות, בעוד אימוץ ילד חורג זמין רק לזוגות נשואים הטרוסקסואלים.

גישה להפריה חוץ גופית והזרעה מלאכותית זמינה לנשים רווקות ללא קשר לנטייה מינית, אך אינה זמינה עבור לסביות המתגוררות יחד או בשותפות רשומה עם בנות זוגן.

בנובמבר 2017, נציב תלונות הציבור ההונגרי מצא כי דחיית בקשת האימוץ של זוג לסביות "פגיעה בזכותו של הילד להגנה וטיפול, ועלולה להיות אפליה בלתי חוקית על רקע נטייה מינית". מאחר שאימוץ משותף לזוגות חד מיניים אינו חוקי בהונגריה, בנות הזוג החליטו שאחת מהשתיים תאמץ את הילד באופן חוקי. בנות הזוג, לעומת זאת, היו מאוד פתוחות לגבי מערכת היחסים שלהן ונמצאו מתאימות לאימוץ.

חברת הקונגרס ננסי פלוסי נפגשת עם פעיל זכויות הלהט"ב ההונגרי מילאן רוז'ה (שמאל), 2012
במהלך החודשים שלאחר מכן טיפלו בנות הזוג בילדה בת 16 חודשים. אולם, שירותי הגנת הילד הפסיקו מאוחר יותר את הליך הבקשה בשל נטייתן החד מינית. החלטה זו שיבשה את חייה של הילדה, שכן לא תינוק כמו שצריך עוד ויתעורר צורך לקחת אותה לפסיכולוג ילדים בעתיד. בנות הזוג פנו לנציב זכויות היסוד (נציב תלונות הציבור האחראי על זכויות הילדים הלאומים בהונגריה, קבוצות חברתיות פגיעות ואינטרסים של הדורות הבאים), אשר מצא כי דחייתו של שירות הגנת הילד להמשך אימוץ בנות הזוג בשל נטייתן החד מינית "אינה חוקית ומפלה". הנציב הצהיר כי "לאדם המבקש לאמץ אין זכות לאמץ ילד מסוים, אך יש לו זכות ליחס שווה ושוויון בפני החוק בהליך". הנציב ביסס את החלטתו על פי פסק הדין, א.ה נ' צרפת, בו קבע בית הדין האירופי לזכויות אדם כי נטייתו המינית של האדם אינה מהווה גורם במקרי אימוץ.

באוקטובר 2020, בזמן שדן בספר ילדים שפורסם על ידי ארגון הלהט"ב בתחנת הרדיו "Magyar Rádió", ראש ממשלת הונגריה, ויקטור אורבן, הצהיר כי "אף על פי שהונגריה סובלנית כלפי קהילת הלהט"ב, יש קו אדום שאי אפשר לחצות. הומואים צריכים לעזוב את ילדינו בשקט". בנובמבר 2020, ממשלתו של אורבן הציעה תיקון חוקתי שיאסור אימוץ על ידי זוגות חד מיניים. הלשון בתיקון תבטיח "חינוך בהתאם לערכים המבוססים על זהותה החוקתית והתרבות הנוצרית של הונגריה". ב-16 בדצמבר 2020 התיקון הועבר על ידי האספה הלאומית עם 123 מצביעים בעד, 45 נגד ו-5 נמנעים.

הגנה מפני אפליה
---------------

בשנת 2000 הכיר בית המשפט לחוקה בכך שהאיסור החוקתי על אפליה על רקע "מעמד אחר" מכסה גם נטייה מינית. חוק בריאות הציבור אסר על אפליה הקשורה לנטייה מינית בשירותי בריאות מאז 1997 ועל אפליה הקשורה לזהות מגדרית מאז 2004. החוק משנת 2003 בנושא שוויון יחס וקידום שוויון הזדמנויות אשר התבסס על נטייה מינית בינואר 2004, כלל בתוכנו תחומי תעסוקה, חינוך, דיור, בריאות וגישה לסחורות ושירותים. סעיף 8 לחוק קובע כדלקמן:

> "הוראות הגורמות לכך שאדם או קבוצה זוכים ליחס פחות טוב מאדם או קבוצה אחרת במצב דומה בגלל מינו, מוצאו הגזעי, צבעו, לאומו, מוצאו הלאומי או האתני, שפת אם, מוגבלותו, מצבו בריאות, הרשעה דתית או אידאולוגית, דעה פוליטית או אחרת, מצב משפחתי, אימהות (הריון) או אבהות, נטייה מינית, זהות מינית, גיל, מוצא חברתי, מצב כלכלי, אופי חלקי או תקופה מוגדרת של יחסי עבודה או יחסים אחרים הקשורים לעבודה, בהם חברות בארגון המייצג את האינטרסים של עובדים, וכל מעמד, תכונה או מאפיין אחר נחשבים לאפליה ישירה".
> 
> 

החוק ההונגרי אוסר בנוסף על פשעי שנאה ודיבורי שנאה על בסיס נטייה מינית וזהות מגדרית מאז 2004.

זהות מגדרית
-----------

בדצמבר 2017 פורסם צו ממשלתי הקובע לראשונה בסיס חוקי לשינוי מגדר. לאחר 1 בינואר 2018, טרנסג'נדרים המתגוררים בהונגריה היו מסוגלים תאורטית לשנות את מינם החוקי בעודם היו נדרשים לעבור אבחון של איש מקצוע רפואי, אך לא לעבור טיפול הורמונלי, עיקור או ניתוח להתאמה מגדרית לצורך הכרה. חוק שוויון היחס כולל "זהות מינית" ברשימת מאפייניו המוגנים. עם זאת, "Transvanilla" - ארגון הונגרי שבסיסו בבודפשט העוסק במתן שירותים והגנה על זכויות טרנסג'נדרים, דיווח כי הממשלה סירבה לכבד בקשות לשינוי מגדר מאז 2018. בשנת 2019, נוצר תיק משותף של 23 אנשים אשר תבעו את הממשלה בבית הדין האירופי לזכויות אדם.

ב-31 במרץ, יום הנראות הטרנסג'נדרית הבינלאומי, הוגשה הצעת חוק שהחליפה את המונח ההונגרי "נם", שמשמעותו "מין", למין לידה, המוגדר כ-"מין הביולוגי הנקבע על פי מאפיינים מיניים ראשוניים וכרומוזומים". הפרלמנט הצביע בעד הצעת החוק ב-19 במאי 2020, מה שחסם בפני טרנסג'נדרים את הזכות לשנות את מינם החוקי. ההצבעה הייתה 134 בעד, 56 נגד ו-4 נמנעים. דוניה מיאטוביץ', הנציבה לזכויות אדם במועצת אירופה, הצהירה כי הצעת החוק "מנוגדת לסטנדרטים של זכויות אדם ולפסיקה של בית הדין האירופי לזכויות אדם". הנשיא יאנוש אדר חתם על הצעת החוק ב-28 במאי 2020.

בינואר 2021 הורתה הממשלה שספר שיצא לאור על ידי האגודה הלסבית לבריש ("Labrisz Lesbian Association") יכלול אזהרות האומרות כי הוא "מכיל התנהגות שאינה עולה בקנה אחד עם תפקידי מגדר מסורתיים". לדברי דובר ממשלתי, "הספר נמכר כאגדה... אך הוא מסתיר את העובדה שהוא מתאר התנהגות שאינה עולה בקנה אחד עם תפקידים מגדריים מסורתיים". בתגובה הודיעה העמותה כי תגיש תביעה נגד הממשלה.

תרומת דם
--------

הומוסקסואלים וביסקסואלים היו רשאים לתרום דם לאחר תקופת דחייה של 12 חודשים עד שנת 2020. באותה שנה, תקופת הדחייה בוטלה, עם הערכת סיכונים פרטנית.

תנאי מחיה
---------

מצעד הגאווה בבודפשט היה האירוע הראשון מסוגו בגוש המזרחי לשעבר, בעודו מושך כעשרות אלפי משתתפים במגמת עלייה מדי שנה. מהדורת המצעד של שנת 2017 זכתה לתמיכתן של שגרירויות רבות בהן: אוסטרליה, קנדה, צרפת, גרמניה, הממלכה המאוחדת, ארצות הברית, לצד סלובקיה וסלובניה השכנות, בין היתר. ברחבי העיר ישנו גם פסטיבל גאווה שנתי הנמשך כשבוע בכל קיץ עם פסטיבל סרטים, מצעד גאווה ומסיבות ברחבי העיר. את הפסטיבל פתחו בעבר אנשי ציבור בולטים בהם גאבור דמשקי, אז ראש עיריית בודפשט, וקינגה גנץ', אז שרת החוץ. הונגריה הייתה המדינה המארחת של אירועי הלהט"ב, תחרות היופי "Mr Gay Europe" ל-2007 ומשחקי הספורט "EuroGames" בשנת 2012.

מצעד הגאווה בבודפשט בשנת 2017
בקורלציה מאז תקופת ראשות הממשלה של ויקטור אורבן ממפלגת הימין הקיצוני יוביק, נעצר קידום זכויות הלהט"ב בהונגריה. במרץ 2016 חסמה ממשלת הונגריה הצעה להסכמה של האיחוד האירופי על קידום זכויות להט"ב. במאי 2017 נאם ראש הממשלה אורבן בפרלמנט באירוע של הקונגרס העולמי למשפחות, קבוצה שהואשמה על ידי המרכז המשפטי לדרום העני בשנאה ללהט"ב. בשנת 2018, הונגריה ופולין חסמו הצהרה משותפת של שרי התעסוקה והחברה של האיחוד האירופי שנועדו לקדם שוויון מגדרי בעידן הדיגיטלי, בגלל התנגדויות להתייחסותה לקהילת הלהט"ב.

לקראת מצעד הגאווה שנערך בבודפשט בשנת 2015, יותר פוליטיקאים הונגרים החלו לנקוט ברטוריקה הומופובית בגלוי. בשנת 2014, מפלגת יוביק הציגה שלט שעליו נכתב "הפרלמנט לא רוצה שום סטייה" במהלך המצעד בבודפשט, וביקרה כרזות תמיכה בזכויות להט"ב. בנובמבר 2016 מחתה על צביעת גדר בצבעי הקשת בפומאץ אשר לכאורה נקשרו לצבעי דגל הגאווה, אף על פי שלצביעה לא היה קשר לזכויות להט"ב. בינואר 2018, בית הדין האירופי לצדק פסק איסור על הרשויות ההונגריות לבצע מבחנים פסיכולוגיים למבקשי מקלט על מנת לקבוע את נטייתם המינית.

### חופש הביטוי

בשנת 2012, חבר הפרלמנט מטעם מפלגת יוביק, אדאם מירקוצקי, הציג תיקון חוקתי לפרלמנט המבקש לאסור "קידום של סטיות מיניות". התיקון יעניש את "קידום הומוסקסואליות או הפרעות אחרות של התנהגות מינית" עם עד שמונה שנות מאסר. "LMBT Federation", ארגון הסברה הונגרי עבור קהילת הלהט"ב, מחה נגד התיקון וקראה לפרלמנט לבטלו לצד מפלגת הקואליציה הדמוקרטית אשר כינתה את התיקון כ-"מרושע ומביש". התיקון לא עבר לאחר מכן.

בנובמבר 2016 העבירה העיירה ההונגרית הקטנה אסוטהאלום חוק האוסר על "תעמולה הומוסקסואלית" בעוד ראש העיר לסלו טורוצקאי קרא לנוצרים המקומיים לתמוך ב-"מלחמת קודש". באפריל 2017, לאחר שהוגשה תביעה נגד האיסור, בית המשפט החוקתי ביטל את האיסור וקבע כי הוא מפר את חוק זכויות האדם מכיוון שמטרתו "להגביל ישירות את חופש הביטוי, המצפון והדת".

ביוני 2018, בית האופרה הממלכתי ההונגרי ביטל כ-15 הופעות של בילי אליוט, לאחר שהעיתון הפרו-ממשלתי "Magyar Idők" טען שהמופע "יכול להפוך ילדים להומואים".

בנובמבר 2020, העיירה נגיקטה אימצה החלטה האוסרת על הפצה וקידום של מה שמכונה "תעמולה הומוסקסואלית".

לאחר שהצהיר הצהרות התומכות בזכויות להט"ב, הכדורגלן לשעבר ופרשן הטלוויזיה יאנוס הרוטקה פוטר על ידי ערוץ טלוויזיית הספורט הפרו-ממשלתי, "Spíler TV" במרץ 2021.

### חוק האנטי-להט"ב ההונגרי 2021

 ערך מורחב – **חוק האנטי-להט"ב ההונגרי**  

מפגינים הונגרים בדרך למחאות נגד חקיקת חוק האנטי-להט"ב, בודפשט, 14 ביולי 2021
ביוני 2021, ממשלת הונגריה הציגה חוק אנטי-להט"ב האוסר על הצגה של "כל תוכן שמציג או מקדם שינוי מגדר או הומוסקסואליות לקטינים". דובר ממשלת הונגריה טען שהאיסור נועד לתכנים שילדים "יכולים להבין לא נכון ושעשויים להשפיע לרעה על התפתחותם". קבוצת פעילי זכויות אדם מקומית הגיבה על החוק באומרה כי, "החקיקה החדשה שהציעה מפלגת יוביק תבלום ברצינות את חופש הביטוי ואת זכויות הילדים... מהלך זה מסכן את בריאותם הנפשית של צעירי הנכללים בקהילת הלהט"ב ומונע מהם לקבל גישה למידע ותמיכה חיובית". דייוויד ויג מארגון זכויות האדם הבינלאומי, אמנסטי אינטרנשיונל, גינה את הצעת החוק באומרו כי "הצעה זו, אשר יש לה הדים אפלים ל-"חוק התעמולה הרוסי נגד הומוסקסואליות", יביאו לסטיגמות נוספות נגד להט"ב, ויחשפו אותם לאפליה גדולה יותר באזור שהוא כבר סביבה עוינת".

הפרלמנט ההונגרי הצביע בעד הצעת החוק בהצבעה של 157 בעד מול מתנגד 1 לאחר שמפלגות האופוזיציה: המפלגה הירוקה של הונגריה (LMP), המפלגה הסוציאליסטית ההונגרית, מפלגת הקואליציה הדמוקרטית ומפלגת הדיאלוג עבור הונגריה כמו גם חברי פרלמנט עצמאיים בהם ד"ר ברנדט זל, אקוס הדהאזי וסאבולץ סאבו החרימו את הפרלמנט כמחאה נגד החוק ולא השתתפו בהצבעה. עצומה ומכתב נכתבו לנשיא יאנוש אדר בקריאה לא לחתום על החוק. העצומה נחתמה יותר מעשרת אלפים פעמים החל מ-7 באוגוסט 2021. עם זאת, חתם הנשיא על הצעת החוק ב-23 ביוני 2021 אשר נכנסה לתוקף משפטי 7 ימים לאחר מכן ב-1 ביולי. 17 המדינות החברות באיחוד האירופי: בלגיה, הולנד, לוקסמבורג, דנמרק, אסטוניה, פינלנד, צרפת, גרמניה, אירלנד, ליטא, ספרד, שוודיה, לטביה, יוון, קפריסין, איטליה ואוסטריה לצד ארגוני זכויות אדם ולהט"ב גינו בחריפות את החוק וכינו אותו כהפרה של מגילת זכויות היסוד של האיחוד האירופי. ראש ממשלת הולנד, מארק רוטה, קרא להונגריה "לעזוב את האיחוד האירופי לחלוטין", בעוד שפולין תחת מפלגת השלטון חוק וצדק הביעה תמיכה בחוק. דו"ח של "RTL Hungary" המבוסס על נתונים שסיפק ארגון הלהט"ב ההונגרי "Háttér Társaság", הצהיר כי נרשמה עלייה בהתקפות שהונעו על ידי הומופוביה נגד חברי הקהילה לאחר הצגת החוק. הדו"ח הוסיף כי התוקפנות המילולית היא השכיחה ביותר, כאשר מספר עימותים הסלימו לאלימות פיזית ופגיעה ברכוש.

כמחאה נגד חקיקת חוק האנטי-להט"ב ההונגרי, אזרחים בעיר מינכן, גרמניה, האירו בניינים בצבעי דגל הגאווה, 2021
ב-23 ביוני 2021 אירחה נבחרת גרמניה בכדורגל לגברים את קבוצת הונגריה באליאנץ ארנה במינכן במסגרת אליפות יורו 2020. לצד זאת, החלה עצומה שביקשה מיורגן מוט, מנהל ארנה אליאנץ, אלכסנדר צ'פרין, נשיא אופ"א, פריץ קלר, נשיא ההתאחדות הגרמנית לכדורגל ואנדריאס יונג, מנהל FC באיירן מינכן להדליק את הזירה בצבעי דגל הגאווה בסולידריות עם קהילת הלהט"ב ההונגרית במחאה נגד החוק. העצומה נחתמה מעל שלוש מאות אלף פעמים, אך נדחתה על ידי אופ"א שפרסמה הודעה בה נאמר כי היא "ארגון נייטרלי מבחינה פוליטית ודתית". במקום זאת, הציעו להאיר את הזירה ביום אחר. ראש עיריית מינכן דיטר רייטר כינה את ההחלטה כ-"מבישה", בעוד ששר החוץ פטר סז'ייגטרו בהונגריה בירך על ההחלטה. מינכן האירה את בית העירייה שלה ועוד כמה נקודות ציון בצבעי דגל הגאווה כדי למחות על ההחלטה, לצד מספר מועדוני כדורגל גרמניים שהאירו את אצטדיוניהם למשך כל קיום המשחק.

ביולי 2021, האיחוד האירופי פתח בתביעה מיידית נגד החוק בזמן שהוכרז משאל עם. הנציבות האירופית חסמה תשלום של מספר מיליארדי אירו להונגריה לאחר חקיקתו.

### סדרות, סרטים וטלוויזיה

בספטמבר 2021, דווח כי סדרות, סרטים וערוצי טלוויזיה המציגים הומוסקסואליות או תכנים הכוללים שינוי מגדר בתוך הונגריה יהיו בעלי אותו סיווג חוקי המחייב "הגבלות דירוג גיל" כגון סרטי אימה, עירום, מין, נושאים למבוגרים, סמים או אלימות.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1961) |
| גיל הסכמה שווה לזוגות הטרוסקסואלים |  (מאז 2002) |
| חוקים נגד אפליה בתעסוקה |  (מאז 2004) |
| חוקים נגד אפליה במתן סחורות ושירותים |  (מאז 2004) |
| חוקים נגד אפליה בכל התחומים האחרים (כולל אפליה עקיפה, דברי שטנה) |  (מאז 2004) |
| נישואים חד מיניים |  (איסור חוקתי המכיר בנישואים הטרוסקסואלים בלבד מאז 2015) |
| הכרה בזוגיות חד מינית (איחוד אזרחי, נישואי חוזה, ידועים בציבור) |  (מגורים משותפים לא רשומים מאז 1996, שותפות רשומה מאז 2009) |
| אימוץ משותף של זוגות חד מיניים |  (איסור חוקתי מאז 2020) |
| אימוץ ילד חורג על ידי זוגות חד מיניים |  (איסור חוקתי מאז 2020) |
| לסביות, הומואים וביסקסואלים מוצהרים רשאיים לשרת בצבא |  |
| זכות לשינוי מגדר בחוק |  (אינו חוקי דה פקטו מאז 2018, ודה יורה מאז 2020) |
| גישה להפריה חוץ-גופית לזוגות לסביות |  (זמין עבור נשים יחידניות, אך לא עבור זוגות לסביות) |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים | (לא חוקי עבור זוגות הטרוסקסואלים גם כן) |
| גברים המקיימים יחסי מין עם גברים רשאים לתרום דם |  (מאז 2020) |

קישורים חיצוניים
----------------

ויקישיתוף מדיה וקבצים בנושא **זכויות להט"ב בהונגריה** בוויקישיתוף

הערות שוליים
------------

1. 1 2  Több a homofób támadás, rtl.hu (בהונגרית)
2. ↑  Hungary approves partnership legislation - PinkNews.co.uk, web.archive.org, ‏2011-06-29
3. ↑  "Hungary legalizes same-sex civil partnerships". *Reuters* (באנגלית). 2007-12-18. נבדק ב-2021-11-19.
4. ↑  New Hungarian constitution comes into effect with same-sex marriage ban, PinkNews | Latest lesbian, gay, bi and trans news | LGBT+ news, ‏2012-01-03 (באנגלית בריטית)
5. ↑  Hungarian ombuds finds rejection of lesbian woman’s application to adopt unlawful, Háttér Society, ‏2017-11-23 (באנגלית)
6. ↑  Hungarian government sparks outrage after calling new children's book 'homosexual propaganda', WION (באנגלית)
7. ↑  Hungary Just Passed a Law Effectively Banning Gay Couples From Adopting, www.vice.com (באנגלית)
8. ↑  Hungary Bans Gay Couples From Adopting Children As Country Rolls Back LGBTQ+ Rights, www.unilad.co.uk (באנגלית)
9. ↑  Rainbow Europe, rainbow-europe.org
10. ↑  Hungary: legal gender recognition gets legal basis for the first time, TGEU, ‏2018-02-14 (באנגלית)
11. ↑  PRESS RELEASE: The Hungarian government moves to ban legal gender recognition, transvanilla.hu (ב־)
12. ↑  Jamie Wareham, Transgender People In Hungary Lose Right To Gender Recognition, Forbes (באנגלית)
13. ↑  Kovács Zoltán, Hungarian government seeks to disallow legally changing one's gender, index.hu, ‏2020-04-01 (באנגלית)
14. ↑  Hungary Ends Legal Recognition for Transgender and Intersex People, Human Rights Watch, ‏2020-05-21 (באנגלית)
15. ↑  Patrick Strudwick, A New Law Will End Gender Recognition. Now Trans People Are Speaking Out. BuzzFeed (באנגלית בריטית)
16. ↑  Hungarian government outlaws legal gender recognition, TGEU, ‏2020-05-29 (באנגלית)
17. 1 2  Hungary orders LGBT publisher to print disclaimers on children's book, the Guardian, ‏2021-01-20 (באנגלית)
18. ↑  Kumanan Wilson, Katherine Atkinson, Jennifer Keelan, Three decades of MSM donor deferral policies. What have we learned?, **International Journal of Infectious Diseases** 18, 2014-01-01, עמ' 1–3 doi: 10.1016/j.ijid.2013.09.016
19. ↑  Tris Reid-Smith, Hungary drops the ban on gay and bi men giving blood, Gay Star News, ‏2020-05-07 (באנגלית בריטית)
20. ↑  Embassies unite in solidarity with Budapest Pride - BBJ, BBJ.hu (באנגלית)
21. ↑  Hungary blocks European agreement on LGBT rights, PinkNews - Gay news, reviews and comment from the world's most read lesbian, gay, bisexual, and trans news service, ‏2016-03-08 (באנגלית בריטית)
22. ↑  Hungary's prime minister welcomes US 'anti-LGBT hate group', the Guardian, ‏2017-05-26 (באנגלית)
23. ↑  Katalin Fenyves, **Polin: Studies in Polish Jewry Volume 31**, Liverpool University Press, 2019-02-01, עמ' 143–158, ISBN 978-1-906764-71-5
24. ↑  Hungary and Poland: EU capitals of homophobia, EUobserver (באנגלית)
25. ↑  In Budapest, LGBT Pride Behind the Police Barricades, www.vice.com (באנגלית)
26. ↑  La barrière arc-en-ciel fait flipper le Jobbik | 360°, web.archive.org, ‏2017-12-01
27. ↑  In blow to Hungary, EU court rejects refugee ‘gay tests’, www.euractiv.com, ‏2018-01-26 (באנגלית בריטית)
28. ↑  Jobbik submits amendment aimed at banning "gay propaganda" | Politics.hu, web.archive.org, ‏2017-08-10
29. ↑  This Small Hungarian Town Has Banned 'Gay Propaganda' to Become a Far-Right Refuge, Time (באנגלית)
30. ↑  Village ban on Islamic symbols and 'LGBT propaganda' overturned by Hungarian court, The Independent, ‏2017-04-14 (באנגלית)
31. ↑  Newton, Creede (2018-06-23). "Budapest Cancels 'Billy Elliot' Performances". *The Daily Beast* (באנגלית). נבדק ב-2021-11-19.
32. ↑  Parliament declares the European Union an ‘‘LGBTIQ Freedom Zone’’ | News | European Parliament, www.europarl.europa.eu, ‏2021-11-03 (באנגלית)
33. ↑  Megvált a Spíler TV Hrutka Jánostól, miután pár hete kiállt Gulácsi Péter mellett, telex, ‏2021-03-19 (בהונגרית)
34. 1 2  A. B. C. News, Hungary: Bill would ban 'promoting' homosexuality to minors, ABC News (באנגלית)
35. ↑  Hungary passes law banning LGBT content in schools or kids’ TV, the Guardian, ‏2021-06-15 (באנגלית)
36. ↑  Reuters (2021-06-11). "Hungary's Fidesz moves against LGBT community with 2022 vote in sight". *Reuters* (באנגלית). נבדק ב-2021-11-19.
37. ↑  Despite Loud Protests, Fidesz-KDNP Votes in Bill Against ‘Promoting Homosexuality’, Hungary Today, ‏2021-06-15 (באנגלית)
38. ↑  Emberek vagyunk, nem propaganda - küldj levelet Áder Jánosnak! | SzabadaHang, szabad.ahang.hu (בהונגרית)
39. ↑  Közlemény a pedofil bűnelkövetőkkel szembeni szigorúbb fellépésről, valamint a gyermekek védelme érdekében egyes törvények módosításáról szóló törvényről, www.keh.hu
40. ↑  Fourteen EU countries denounce Hungary's new anti-LGBT law, euronews, ‏2021-06-22 (באנגלית)
41. ↑  "Dutch PM Rutte: No place in EU for Hungary with anti-LGBT law". *BBC News* (באנגלית בריטית). 2021-06-24. נבדק ב-2021-11-19.
42. ↑  The Allianz Arena might be welcoming the Hungarian team rainbow-coloured - UPDATE, Daily News Hungary, ‏2021-06-21 (באנגלית אמריקאית)
43. 1 2 3  George Ramsay CNN, UEFA rejects request to light up Allianz Arena in rainbow colors for Euro 2020 game, CNN
44. ↑  EU to take legal action against Hungary’s anti-gay law, POLITICO, ‏2021-07-15 (באנגלית אמריקאית)
45. ↑  Hungary announces referendum on controversial LGBTQ law, www.aljazeera.com (באנגלית)
46. ↑  Reuters (2021-07-21). "Orban referendum plan raises stakes in Hungary's LGBT row with EU". *Reuters* (באנגלית). נבדק ב-2021-11-19.
47. ↑  The AP Interview: Hungary committed to contentious LGBT law, AP NEWS, ‏2021-09-24 (באנגלית)
48. ↑  Hungary gives films depicting homosexuality same age rating as horrors, GAY TIMES, ‏2021-09-17 (באנגלית בריטית)

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם • הומופוביה ברחבי העולם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • טיבט • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |